polyglot-tagger/wikipedia-language-snippets-filtered huggingface dataset:
1992 ஆம் ஆண்டில் ஆஸ்திரேலியாவிற்கும் இங்கிலாந்துக்கும் இடையில் முதல் காது கேளாதோர் கிரிக்கெட் டெஸ்ட் போட்டி நடைபெற்றது. தொடக்க டெஸ்ட் போட்டியில் ஆஸ்திரேலியா இங்கிலாந்தை 10 விக்கெட் வித்தியாசத்தில் தோற்கடித்தது. டெஸ்ட் தொடரில் ஆஸ்திரேலியா 5-0 என்ற வெற்றிக் கணக்கில் இங்கிலாந்து அணியை ஒயிட்வாஷ் செய்தது.
இங்கிலாந்தில் காது கேளாதோர் கிரிக்கெட்டை மேம்படுத்த காது கேளாதோருக்கான இங்கிலாந்து கிரிக்கெட் சங்கம் தொடங்கப்பட்டுள்ளது. இங்கிலாந்து தேசிய காது கேளாதோர் கிரிக்கெட் அணியை இந்த சங்கம் ஏற்பாடு செய்துள்ளது.
1895 ஆம் ஆண்டில் ஆஸ்திரேலியாவில், தெற்கு ஆஸ்திரேலியாவிற்கும் விக்டோரியாவிற்கும் இடையில் மாநிலங்களுக்கு இடையிலான முதல் காது கேளாதோர் கிரிக்கெட் போட்டி நடைபெற்றது.
இந்த அரண்மனையின் முதன்மையான கட்டிடக் கலைஞர் சுல்தான் ஹமெங்க்குபுவானோ ஆவார். இவர்தான் யோககர்த்தாவின் சுல்தானியம் எனப்படுகின்ற சுல்தானிய ஆட்சியை நிறுவினார். அவரது கட்டடக்கலை நிபுணத்துவம் டச்சு அறிவியலாளரான தியோடோர் காட்டியர் தாமஸ் பீகாட் என்பவரால் பாராட்டுப் பெற்றவர் ஆவார். லூசியன் ஆடம் அவரை சுரகர்த்தா சுல்தானியத்தை நிறுவிய பகுபுவோனா என்பவரை ஒரு தகுதியான வாரிசு என நினைத்துக் கொண்டிருந்தார். அரண்மனைக்கான வடிவமைப்பு என்பதானது பழைய நகரான யோக்யகர்த்தாவின் அடிப்படை வடிவமைப்பைப் பின்பற்றிய நிலையில் அமைந்திருந்தது. அது 1755-1756 ஆம் ஆண்டில் கட்டி முடிக்கப்பட்டது. பின்னர் மற்றொரு கட்டிடம் பின்னர் ஆட்சி செய்த யோய்கர்த்தாவின் சுல்தானால் கட்டப்பட்டது.
யோகியாகார்த்தா ஆடினின்கிராத்து அரண்மனை ( , இந்தோனேசியம்: , "கிராத்தொன் யோகியாக்கார்த்தா ஆடினின்கிராத்து"; சாவகம் : ꦏꦿꦠꦺꦴꦤ꧀ꦔꦪꦺꦴꦒꦾꦏꦂꦠꦲꦢꦶꦤꦶꦔꦿꦠ꧀) என்பது இந்தோனேசியா, யோகியாகர்த்த சிறப்பு பகுதி யோகியாக்கார்த்தாவில் அமைந்துள்ள ஒரு அரண்மனை வளாகம் ஆகும். இது யோக்யககர்த்தாவின் சுல்தான் மற்றும் அவரது குடும்பத்தினர் இருந்து வந்த இடம் ஆகும். இந்த வளாகம் ஜாவானிய பண்பாட்டு மையமாகும். இந்த வளாகத்தில் அரச கலைப்பொருட்களைக் கொண்டுள்ள அருங்காட்சியகம் உள்ளது. இதை யோகயாகார்த்த கிராட்டன் கார்ட்ஸ் ( இந்தோனேசிய: பிரஜூரித் கெரட்டன் நாகயோகியகார்த்தா ஹாடினிங்கிராட் ) என அழைக்கப்படுகின்ற பாதுகாவலர்கள் பாதுகாத்து வருகின்றனர்.
இந்த வளாகத்தில் தெற்கு கடற்கரையிலிருந்து மணலால் மூடப்பட்ட ஒரு முற்றமும், ஒரு முதன்மைக் கட்டிடமும், இரண்டாம் கட்டடமும் உள்ளன. கட்டிடங்கள் செமார் டினாண்டு பாணியில் ரெகோல் என்ற ஒரு சுவரால் பிரிந்த வகையில் காணப்படுகின்றன. அரண்மனையில் உள்ள கதவு தடிமனான தேக்கு மரத்தால் செய்யப்பட்டதாகும். ஜாவானிய கட்டிடக்கலையில் ஒரு வாயிலுக்குப் பின்னால் வழக்கமாக ஒரு இன்சுலேடிங் சுவர் காணப்படுகிறது. சில இடங்களில் அது ஒரு தனித்துவமான, பாரம்பரிய ஆபரண வேலைப்பாடுகளைக் கொண்டு அமைந்துள்ளது.
கல் பீடத்திற்கு , கருப்பு நிறம் தரப்படுகிறது. தங்க அலங்காரம் அதில் காணப்படுகிறது. கட்டிடத்தின் சுவர்கள் மற்றும் வளாகத்தில் பெரும்பாலாக வெண்மை நிறம் பூசப்பட்டுள்ளது. தளம், பொதுவாக வெள்ளை பளிங்கு அல்லது வடிவமைக்கப்பட்ட ஓடுகளைக் கொண்டு அமைந்துள்ளது. அது மணல் முற்றத்தை விட சற்று உயர்ந்த நிலையில் உள்ளது. சில கட்டிடங்கள் உயர்ந்த முதன்மைத் தளத்தைக் கொண்டு அமைந்துள்ளன. மற்ற கட்டிடங்களில் சுல்தானின் சிம்மாசனத்திற்கு ஒரு சதுர கல் அமைக்கப்பட்டுள்ளது.
இந்த வளாகம் 1755-1756 ஆம் ஆண்டில் ஆயோகயகர்த்தாவின் முதல் சுல்தானான ஹமெங்க்குபுவோனோ என்பவருக்காக கட்டப்பட்ட அரண்மனை ஆகும். ஜியாந்தி ஒப்பந்தத்தில் கையெழுத்திட்ட பிறகு மன்னர் மேற்கொண்ட செயல்களில் முதல் செயல் ஆகும்., இது டச்சு கிழக்கிந்திய கம்பெனியின் கீழ் யோககர்த்தா சுல்தான் ஆட்சி உருவானதை அங்கீகரித்தது. இரண்டு ஆறுகளுக்கு இடையில் அமைந்துள்ள ஆலமரக் காடு அமைந்துள்ள பகுதி அதன் பாதுகாப்பு கருதி அரண்மனைக்கான இருப்பிடமாகத் தேர்ந்தெடுக்கப்பட்டது.
ட்ரெப்சாய்டல் ஜாக்லோ கூரை என்பது பொதுவாக சிவப்பு அல்லது சாம்பல் சிங்கிள்ஸ், ஓடுகள் அல்லது துத்தநாகம் போன்றவற்றால் மூடப்பட்டிருக்கும். இதனை மத்திய தூண் மற்றும் இரண்டாம் நிலை தூண்கள் தாங்குகின்றன. தூண்கள் பொதுவாக அடர் பச்சை அல்லது கருப்பு, மஞ்சள், வெளிர் பச்சை, சிவப்பு அல்லது தங்க வண்ணம் ஆகியவற்றைக் கொண்டு அமைந்துள்ளன. மற்ற மர கட்டுமானக் கூறுகள் தூண்களின் நிறத்தோடு பொருந்தி வரும் அமையில் அமைக்கப்பட்டுள்ளன.
வளாகத்தில் அமைந்துள்ள மர கட்டிடங்கள் ஒரு பாரம்பரிய ஜாவானிய கட்டடக்கலை பாணியில் உள்ளன. அவை தாவரங்கள், விலங்கினங்கள் அல்லது இயற்கை வடிவங்களால் அலங்கரிக்கப்பட்டுள்ளன. அவற்றில் வெளிநாட்டு தாக்கங்களும் காணப்படுகின்றன. கட்டிடங்கள் ஜாக்லோ ;என்று அழைக்கப்படுகின்ற வட்டாரக் கட்டுமான பாணியில் அமைந்துள்ளன.
ஒவ்வொரு கட்டிடமும் அதன் பயன்பாட்டு அடிப்படையில் வகைப்படுத்தப்பட்டு அமைந்துள்ளது. முதன்மைக் கட்டிடத்தில் கீழ் நிலைக் கட்டிடங்களைக் காட்டிலும் அதிகமான அலங்காரங்களைக் கொண்டு அமைந்துள்ளது. கீழ்நிலைக் கட்டடங்கள் எளிமையான அலங்காரத்தைக் கொண்டிருக்கின்றன அல்லது எந்த அலங்காரமும் இல்லாமல் உள்ளன.
தி அமேசிங் ரேஸ் 19 என்ற தொலைக்காட்சித் தொடரில் க்ராட்டன் நாகயோகியகார்த்தா ஹாடினிங்கிராட் இரண்டாவது இடத்தைப் பெற்றுள்ளது.
2014 9 ஜனவரி அன்று, கராச்சியில் உள்ள லியாரி அதிவேக நெடுஞ்சாலையில் சென்று கொண்டிருக்கும்போது இவரது படையினரை குறிவைத்து ஒரு குண்டு வீசப்படது. அதில் அவருடன் பயனித்த காவலர் மற்றும் ஓட்டுநர் ஆகிய இருவருடன் அஸ்லாமும் இறந்தார். தடைசெய்யப்பட்ட பாகிஸ்தானின் தெஹ்ரிக்-இ-தலிபானின் வேறு அமைப்பான மொஹ்மண்ட் அமைப்பு இத்தாக்குதலுக்கு பொறுப்பேற்றது. தாலிபான்களுக்கு எதிராக மேற்கொள்ளப்பட்ட நடவடிக்கைகளுக்காக அஸ்லம் குறிவைக்கப்பட்டதாக போராளிக்குழுவின் செய்தித் தொடர்பாளர் சஜ்ஜாத் மொஹமண்ட் தெரிவித்தார். "கராச்சியில் உள்ள குற்ற விசாரணைத் துறை மூலம் தாலிபான் கைதிகளை கொலை செய்வதில் அஸ்லாம் ஈடுபட்டிருந்தார், எங்கள் தாக்குதல் பட்டியலில் முதலிடத்தில் இருந்தார்" என்று அவர் கூறினார்.
2011 ஆம் ஆண்டில், கராச்சியின் பாதுகாப்பு கட்டம் பகுதியில் அமைந்துள்ள தனது வீட்டின் மீது தலிபான் தாக்குதலில் இருந்து அவர் காயமின்றி தப்பினார். இந்த தாக்குதலில் எட்டு பேர் உயிரிழந்தனர். அமைப்பின் பல போராளிகளை கைது செய்து கொலை செய்வது உட்பட, தங்களுக்கு எதிரான தொடர்ச்சியான முயற்சிகளுக்கு பதிலடி என்று தாக்குதலுக்கு தாலிபான் பொறுப்பேற்றது. அந்த நேரத்தில், குண்டுவெடிப்பால் பாதி வீழ்ந்த வீட்டை எதிர்த்து நின்ற அஸ்லாம், "தான்தான் இலக்கு என்று தனக்குத் தெரியும், ஆனால் அது தீவிரவாதிகளுக்கு எதிராக போராடுவதிலிருந்து தன்னைத் தடுக்காது " என்று கூறினார்.
சவுத்ரி அஸ்லாம் கான் இவர் ஒரு பாக்கித்தான் காவல்துறை அதிகாரி ஆவார். இவர் குற்றவாளிகளுக்கு எதிரான கடுமையான நடவடிக்கைகளுக்கு பெயர் பெற்றவர். 2014 இல் அவர் கராச்சியில் தலிபான்களால் படுகொலை செய்யப்பட்டார்.
ஹசாரா பிரிவின் மன்சேரா மாவட்டத்தில் உள்ள தோடியலில் பிறந்த இவர், ஆரம்பக் கல்வியை முடித்த பின்னர் தனது தந்தையுடன் கராச்சிக்கு குடிபெயர்ந்தார்.
2012 ஆம் ஆண்டின் 'லியாரி கிராண்ட் ஆபரேஷனில்' ஈடுபட்டதற்காக அஸ்லாம் ஒரு நற்பெயரை வென்றார். இந்தப்பணி குற்றவாளிகளின் பகுதியை அகற்றுவதை நோக்கமாகக் கொண்டது.
3•62 அல்லது பிரசியோடைமியம் ஐதராக்சைடு 3 சேர்மம் வழக்கமாக 500 பாகை செல்சியசு வெப்பநிலைக்கு மேலான உயர் வெப்பநிலையில் காற்றில் சூடுபடுத்தப்படும்போது பிரசியோடைமியம் ஆக்சைடு உருவாகிறது. பிற கரிம முன்னோடிச் சேர்மங்களான பிரசியோடைமியம் ஆக்சலேட்டு மற்றும் மலோனேட்டு போன்றவற்றை பயன்படுத்தியும் இதை தயாரிக்கலாம. ஆனால் நடைமுறையில் இவை குறைந்த அளவிலேயே பயன்பாட்டிலுள்ளன.
தயாரிக்கப்பட்ட நானோ துகள்களின் துகள் வடிவம் அல்லது அணிக்கோவை அளவுரு போன்ற இயற்பியல் பண்புகள் சுண்ணமாக்கல் வினையின் வெப்பநிலை அல்லது கால அளவு போன்ற கணக்கீட்டு நிலைமைகளையும் அதே போல் வெவ்வேறு தயாரிப்பு முறைகளையும் சார்ந்துள்ளது. இதன் விளைவாக, விரும்பிய துல்லியமான உருவமைப்பைப் பெற பல தொகுப்பு வழிகள் ஆராயப்படுகின்றன,
கார்பன் டை ஆக்சைடு போன்ற தேவையற்ற உடன் விளைபொருள்கள் உருவாவதற்கு மாறாக சோடியம் அல்லது இலித்தியம் ஊக்குவிப்பு பிரசியோடைமியம் ஆக்சைடு வினையூக்கி மீத்தேன் உருவாக்கத்தில் நல்ல மாற்று விகிதத்தைக் காட்டுகிறது. இந்த வினைக்கான துல்லியமான வினைவழிமுறை இன்னும் விவாதத்தில் உள்ள நிலையில், ஈத்தேனாக உருவாகும் வினையூக்கியின் மேல் ஆக்சிசன் வாயுவானது மீத்தேனை குறிப்பாக மீத்தேன் இயங்குறுப்பாக செயலூக்க முன்மொழியப்பட்டுள்ளது. வினையூக்கியாலோ அல்லது தன்னிச்சையாகவோ ஈத்தேன் எத்தீனாக ஒடுக்கப்படுகிறது. மற்றும் போன்ற பல்லிணைதிற ஆக்சிசனேற்ற நிலைகள் பெராக்சைடு எதிர்மின் அயனி என்ற வினைச் செயலூக்கம் நிறைந்த வினையூக்கியின் மறு உற்பத்தியை அனுமதிக்கின்றன.
கனசதுர புளோரைட்டு கட்டமைப்பை பிரசியோடைமியம் ஆக்சைடு ஏற்றுக் கொள்கிறது என்பதை எக்சு-கதிர் படிகவியல் ஆய்வுகள், ஊடுருவி எதிர்மின்னி நுண்ணோக்கி ஆய்வு, அலகிடு எதிர்மின்னி நுண்ணோக்கி ஆய்வு முறைகள் உறுதிபடுத்துகின்றன. பிரசியோடைமியம் அயனிகள் மற்றும் ஆகிய கலப்பு இணைதிறன் நிலைகளுடன் காணப்படும் ஓர் ஆக்சிசன் குறைவு பிரசியோடைமியம் ஆக்சைடு என்று இச்சேர்மத்தை கருதமுடியும். சேர்மத்தின் வினையூக்கிப் பண்பு இந்த ஆக்சைடை பல்வேறு பயன்பாடுகளுக்கு அடையாளமாக்குகிறது.
பிரசியோடைமியம் ஆக்சைடு ) என்பது 611 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் நீரில் கரையாது. கனசதுர புளோரைட்டு கட்டமைப்பில் படிகமாகிறது. சுற்றுப்புற சூழல் மற்ரும் வெப்பநிலையில் பிரசியோடைமியம் ஆக்சைடுகளில் அதிக நிலைப்புத் தன்மை கொண்ட ஆக்சைடு வடிவம் இதுவாகும். இதன் உருகுநிலை 2183 பாகை செல்சியசு வெப்பநிலையாகும்
வெப்பத்தாற் பகுப்பு, உப்பு உருகல் முறை, சுண்ணமாக்கல் முறை வீழ்படிவாக்கல் முறை போன்ற திண்ம-நிலை தயாரிப்பு முறைகளில் பிரசியோடைமியம் ஆக்சைடு நுண் துகள்கள் பொதுவாக உற்பத்தி செய்யப்படுகின்றன. நடைமுறையில் எல்லா செயல்முறைகளிலும் படிகநிலை பிரசியோடைமியம் ஆக்சைடு நுண் துகள்கள் தயாரிப்பில் சுண்ணமாக்கல் படிநிலை ஒரு செயல் முறையாக மேற்கொள்ளப்படுகிறது.
பிரசியோடைமியம் ஆக்சைடு வினையூக்க வேதியியலில் பல சாத்தியமான பயன்பாடுகளைக் கொண்டுள்ளது. மேலும் இதன் வினையூக்க செயல்திறனை மேம்படுத்த சோடியம் அல்லது தங்கம் போன்ற ஓர் ஆதரவு தனிமத்துடன் இணைத்து பெரும்பாலும் பயன்படுத்தப்படுகிறது.
டெக்னோபோபியா ( கிரேக்க தொழில்நுட்பம், "கலை, திறன், கைவினை" மற்றும் போபோஸ், "பயம்" ) என்பது மேம்பட்ட தொழில்நுட்பம் அல்லது சிக்கலான சாதனங்கள், குறிப்பாக கணினிகள் ஆகியவற்றைப் பயன்படுத்துவதன் மீதான பயம் அல்லது வெறுப்பு ஆகும். டெக்னோபோபியாவுக்கு ஏராளமான விளக்கங்கள் இருந்தாலும், தொழில்நுட்பம் தொடர்ந்து உருவாகி வருவதால் இதற்கான விளக்கங்கள் மிகவும் சிக்கலானவை. இந்த சொல் பொதுவாக பகுத்தறிவற்ற அச்சத்தின் பொருளில் பயன்படுத்தப்படுகிறது, ஆனால் மற்றவர்கள் அச்சங்கள் நியாயப்படுத்தப்படுகின்றன என்று வாதிடுகின்றனர். இது டெக்னோபிலியாவுக்கு எதிரானது.
கலிபோர்னியா மாநிலப் பல்கலைக் கழகத்தின் பரிசோதனை உளவியலாளரும்,கணினிக் கல்வியாளரும் மற்றும் பேராசிரியருமான லாரி ரோசன், டெக்னோபோப்களின் ஆதிக்கம் செலுத்தும் மூன்று துணைப்பிரிவுகள் உள்ளன - "சங்கடமான பயனர்கள்", "அறிவாற்றல் கூடிய கணினிபோப்கள்" மற்றும் "ஆர்வமுள்ள கணினிபோப்ஸ்கள் என்பவையே அவை எனப் பரிந்துரைக்கிறார்." தொழில்துறை புரட்சியின் போது முதன்முதலில் இதைப் பற்ரிய பரவலான விழிப்புணர்வு ஏற்பட்டது. டெக்னோபோபியா உலகெங்கிலும் உள்ள பல்வேறு சமூகங்கள் மற்றும் இனங்களைப் பாதிக்கும் என்று கண்டறியப்பட்டுள்ளது.
டெக்னோபோபிக் யோசனைகளின் எடுத்துக்காட்டுகள் ஃபிராங்கண்ஸ்டைன் போன்ற இலக்கியப் படைப்புகள் முதல் மெட்ரோபோலிஸ் போன்ற திரைப்படங்கள் வரை பல வகையான கலைகளில் காணப்படுகின்றன. இந்த படைப்புகள் பல தொழில்நுட்பத்திற்கு ஒரு இருண்ட பக்கத்தை சித்தரிக்கின்றன, இது டெக்னோபோபியோ உள்ள தொழில்நுட்ப வல்லுநர்களால் உணரப்படுகிறது. தொழில்நுட்பங்கள் பெருகிய முறையில் சிக்கலானதாகவும், புரிந்து கொள்வது கடினமாகவும் மாறும்போது, நவீன தொழில்நுட்பங்களைப் பயன்படுத்துவது தொடர்பான கவலைகளை மக்கள் அதிகமாகக் கொண்டுள்ளனர்.
சில குழுக்கள் தங்கள் சித்தாந்தங்களைப் பாதுகாப்பதற்காக சில நவீன தொழில்நுட்ப முன்னேற்றங்களுக்கு எதிராக நிலைப்பாடுகளை எடுக்க இது காரணமாக அமைந்துள்ளது. இந்த சில சந்தர்ப்பங்களில், புதிய தொழில்நுட்பங்கள் எளிமை மற்றும் நவீன வாழ்க்கை முறைகளின் தனிப்பட்ட விழுமியங்களைப் போன்ற சில நிறுவப்பட்ட நம்பிக்கைகளுடன் முரண்படுகின்றன.
2000 ஆம் ஆண்டில் வெளியிடப்பட்ட ஒரு அறிக்கை, ஒரு நிறுவனத்தில் சுமார் 85-90% புதிய ஊழியர்கள் புதிய தொழில்நுட்பத்தைப் பயன்படுத்துவதில் சங்கடமாக உணர்ந்திருந்தார்கள். மேலும் அவை ஓரளவிற்கு டெக்னோபோபியாக இருந்தன.
ஜோன் அலெக்ஸாண்ட்ரா மோலின்ஸ்கி ஜூன் 8, 1933 இல், நியூயார்க்கின் புரூக்ளின் நகரில் பிறந்தார். ரஷ்ய-யூத குடியேறியவர்களான பீட்ரைஸ் மற்றும் மேயர் சி. மோலின்ஸ்கி ஆகியோருக்கு மகளாகப் பிறந்தார், இவருக்கு பார்பரா வாக்ஸ்லர் என்ற மூத்தச் சகோதரியும் உள்ளார். அவர் புரூக்ளினில் உள்ள அடெல்பி அகாடமியில் 1951 இல் பட்டம் பெற்றார். தனது 18 வயது இளமைப் பருவத்தில், ரிவர்ஸ் தனது குடும்பத்தினருடன் நியூயார்க் நகரத்தின் வடக்கே உள்ள லார்ச்மாண்டிற்கு இடம் பெயர்ந்தார். இவர் 1950இல் கனெக்டிகட் கல்லூரியில் பயின்று, 1952இல் இளங்கலை பட்டம் பெற்றார். பர்னார்ட் கல்லூரியில் 1955ஆம் ஆண்டு பி.ஏ. ஆங்கில இலக்கியம் மற்றும் மானுடவியலில் பயின்றார். மேலும் இவர் ஃபை பீட்டா கப்பாவின் உறுப்பினராகவும் இருந்தார். தொலைக்காட்சியில் நிகழ்ச்சி நடத்துவதற்கு முன்பு, ரிவர்ஸ் பல்வேறு வேலைகளில் பணியாற்றி உள்ளார். ராக்ஃபெல்லர் மையத்தில் ஒரு சுற்றுலா வழிகாட்டியாகவும், விளம்பர நிறுவனத்தில் ஒரு எழுத்தாளர் மற்றும் ப்ரூஃப் ரீடராகவும், ஆடை கடைகளில் பேஷன் ஆலோசகராகவும் பணியாற்றினார்.
நிகழ்ச்சியில் பணியாற்றி உள்ளார். 1987 ஆம் ஆண்டில் ரோசன்பெர்க்கைகை விட்டு ரிவர்ஸ் பிரிந்தார். ரிவர்ஸ் பிரிவினைக் கேட்ட நான்கு நாட்களுக்குப் பிறகு ரோசன் தற்கொலை செய்துக் கொண்டார். பின்னர் அவர் ரோசன்பெர்க்குடனான தனது திருமணத்தை "மொத்த மோசடி" என்று விவரித்தார், மேலும் 22 வருட திருமணத்தின் போது அவர் நடந்து கொண்டதைப் பற்றி கடுமையாக புகார் கூறினார்.
இவரது வழிகாட்டியான ஜானி கார்சன் தொகுத்து வழங்கிய தி டுநைட் நிகழ்ச்சியில் விருந்தினராகக் கலந்துக் கொண்டார் ஜோன் ரிவர்ஸ். 1986 ஆம் ஆண்டில் தி லேட் ஷோ வித் ஜோன் ரிவர்ஸ் என்று தனது சொந்த நிகழ்ச்சியை தொலைக்காட்சியில் நடத்திய முதல் பெண்மணி ஆவார். பின்னர் தி ஜோன் ரிவர்ஸ் நிகழ்ச்சியை 1989 முதல் 1993 வரைத் தொகுத்து வழங்கினார் மேலும் சிறந்த நிகழ்ச்சி தொகுப்பாளராகவும் இருந்தார். 1990 இல் இருந்து அவர் நகைச்சுவைக்கான சிவப்புக் கம்பளம் விருதுகள் பெற்று, பிரபலங்களின் நேர்காணல்களிலும் கலந்துக் கொண்டார். 2017 ஆம் ஆண்டில், ரோலிங் ஸ்டோன் என்னும் பத்திரிகை, 50 சிறந்த மேடை நகைச்சுவையாளர்கள் பட்டியலில் ஆறாவது இடத்திற்கு ஜோன் ரிவர்ஸை தேர்வுச் செய்தார்கள்.
அமெரிக்காவைச் சேர்ந்த ஜோன் அலெக்ஸாண்ட்ரா மோலின்ஸ்கை என்பவர் தொழில் ரீதியாக ஜோன் ரிவர்ஸ் என்று அழைக்கப்பட்டார். இவர் அமெரிக்க நடிகை, நகைச்சுவையாளர், எழுத்தாளர், தயாரிப்பாளர் மற்றும் தொலைக்காட்சி தொகுப்பாளர் போன்ற பல்வேறு திறமைகள் கொண்டவர். பிரபலங்கள் மற்றும் அரசியல் வாதிகளை கடுமையாக விமர்சனம் செய்யும் வகையில் இவரது நகைச்சுவைகள் இருப்பதால் பெரும்பாலும் சர்ச்சைகயாக மாறிவிடுகின்றன.
ரிவர்ஸின் முதல் திருமணம் 1955 ஆம் ஆண்டில், இவர் வேலை செய்த பாண்ட் ஆடை கடையின் விற்பனை மேலாளரின் மகன் ஜேம்ஸ் சாங்கருடன் நடைப்பெற்றது. சாங்கர் குழந்தைகளை விரும்பவில்லை என்பதால் இந்த திருமணம் ஆறு மாதங்கள் மட்டுமே நீடித்தது .
1930 களில் தொடங்கி, வழிபாட்டு மரபுக் குழுக்களானவை மத நடத்தை தொடர்பான பின்னணியில் சமூகவியல் ஆய்வின் நோக்கமாக மாறியது. 1940 களில் இருந்து கிறிஸ்தவ எதிர்ப்பு எதிர் இயக்கமானது சில பிரிவுகள் மற்றும் புதிய ஆன்மீக இயக்கங்களை அவர்களின் கிறித்துவமல்லாத, மரபுக்கு மாறான நம்பிக்கைகளின் காரணமாக அவற்றை வழிபாட்டு மரபுக்குழுக்கள் என்று முத்திரை குத்தியது.மதச்சார்பற்ற, வழிபாட்டு மரபுக்குழு எதிர்ப்பு இயக்கமானது 1970 களில் தொடங்கியது. இந்த இயக்கமானது, சில குறிப்பிட்ட குழுக்களை அக்குழுக்களின் உறுப்பினர்கள் சிலரால் நிகழ்த்தப்பட்ட வன்முறைச் செயல்களுக்கு எதிர்வினையாற்றும் வகையில் எதிர்த்தது. வழிபாட்டு மரபுக்குழுக்கள் எதிர்ப்பு இயக்கத்தால் நிகழ்த்தப்பட்ட சில கோரிக்கைகள் மற்றும் செயல்கள் கல்வியாளர்கள் மற்றும் புதிய ஊடகங்களால் விவாதத்திற்குட்படுத்தப்பட்டது பொதுவெளியில் முரண்களுக்கு வித்திட்டது.
நவீன ஆங்கிலத்தில், வழிபாட்டு மரபு என்ற சொல் வழக்கத்திற்கு மாறான, ஆன்மீகரீதியான, அல்லது தத்துவ நம்பிக்கைகள் அல்லது ஒரு குறிப்பிட்ட ஆளுமையைச் சார்ந்த, குறிக்கோள் அல்லது இலக்கைக் கொண்டு வரையறுக்கப்பட்ட ஒரு சமூகக் குழுவைக் குறிக்க பயன்படுத்தப்படுகிறது, இந்த வார்த்தை தரக்கூடிய பொருள் சர்ச்சைக்குரியதாகவே உள்ளது. மற்றும் இது பிரபலமான கலாச்சாரம் மற்றும் கல்விப்புலம் ஆகிய இரண்டிலும் மாறுபட்ட வரையறைகளைக் கொண்டுள்ளது. மேலும் இது பல ஆய்வுத் துறைகளில் உள்ள அறிஞர்களிடையே தொடர்ந்து வாதத்திற்குரிய மூலமாகவும் இருந்து வருகிறது. இது வழக்கமாக ஒரு சமூகக்குழுவை குறைத்து மதிப்பிடக்கூடிய, இழிவுபடுத்தக்கூடிய சொல்லாகவே கருதப்படுகிறது.
மத இயக்கங்களின் சமூகவியல் வகைப்பாடுகளில், ஒரு வழிபாட்டு முறை என்பது சமூக ரீதியாக மாறுபட்ட அல்லது புதுமையான நம்பிக்கைகள் மற்றும் நடைமுறைகளைக் கொண்ட ஒரு சமூகக் குழுவாகும், இது பெரும்பாலும் தெளிவாக இல்லை என்றாலும். பிற ஆராய்ச்சியாளர்கள் வழிபாட்டு முறைகளின் குறைவான ஒழுங்கமைக்கப்பட்ட காட்சியை முன்வைக்கிறார்கள், அவை புதுமையான நம்பிக்கைகள் மற்றும் நடைமுறைகளைச் சுற்றி தன்னிச்சையாக எழுகின்றன என்றும் கூறுகின்றனர். வழிபாட்டு மரபுக்குழுக்கள் என்பவை ஒரு சில உறுப்பினர்களைக் கொண்ட உள்ளூர் குழுக்களிலிருந்து தொடங்கி மில்லியன் எண்ணிக்கையிலான சர்வதேச அமைப்புகள் வரை என்ற வரையறைக்குள் வருகின்றன
வழிபாட்டுமரபுக்குழு என்ற வார்த்தையின் பழைய பொருளானது - வேறு ஒரு கட்டுரையில் உள்ளடக்கப்பட்டவாறு - அவர்களின் கலாச்சாரத்திற்குள் மரபுரீதியான மற்றும் ஒரு குறிப்பிட்ட நபருடன் மற்றும் பெரும்பாலும் ஒரு குறிப்பிட்ட இடத்துடன் தொடர்புடைய ஆன்மீகரீதியான மற்றும் பக்திசார்ந்த நடைமுறைகளின் தொகுப்பாகும்.
சர்வசங்கார நாள் வழிபாட்டு மரபு சமூகக்குழு, ஆளுமை வழிபாட்டு மரபு சமூகக்குழு, நிறப்பாகுபாட்டு வழிபாட்டு மரபு சமூகக்குழு, பலதாரமண சமூகக்குழு, தீவிரவாத சமூகக்குழு போன்றவை வழிபாட்டு மரபு சமூகக்குழுக்களின் துணைப்பிரிவுகளாகும்.
"புதிய மத இயக்கம்" என்பது 1800 களின் மத்தியில் தோன்றிய மதங்களைக் குறிக்கிறது. அவற்றில் பெரும்பாலானவை வழிபாட்டு மரபுக் குழுக்களாகவே கருதப்பட்டன.
தலைமறைவாக இருந்த இதன் உறுப்பினரான சீத்தல் சாத்தே மற்றும் அவரது கணவர் சச்சின் மாலே ஆகியோர் 2013 ஏப்ரல் 2 அன்று, மும்பை காவல்துறையினரிடம் சரணடைந்தனர். அதே நேரத்தில் அவர்கள் குற்றச்சாட்டுகளை மறுத்து தங்களை நிரபராதிகள் என்று தக்க வைத்துக் கொண்டு, தாங்கள் "சரணடையவில்லை" என்றும் வலியுறுத்தினர். கபீர் கலா மஞ்ச்சின் உறுப்பினர்களில் இருவரான தீபக் தெங்கிள் மற்றும் சித்தார்த் ஆகியோருக்கு மும்பை உயர் நீதிமன்றம் பிணை வழங்கியது. ஆனால் கர்ப்பமாக இருந்தபோதிலும், சீத்தலுக்கும், அவரது கணவருக்கும் உடனடியாக, மீண்டும் 2013 சூன் 4 அன்று மும்பை அமர்வு நீதிமன்றம் பிணை தர மறுத்தது. மனிதாபிமான அடிப்படையில் 2013 சூன் 28 அன்று பம்பாய் உயர்நீதிமன்றத்தால் அவருக்கு பிணை வழங்கப்பட்டது. 2017 சனவரி 3 அன்று, கைது செய்யப்பட்ட குழுவின் மீதமுள்ள உறுப்பினர்களான சச்சின் மாலி, சாகர் கோர்கே மற்றும் ரமேஷ் கெய்சோர் ஆகியோருக்கு இந்திய உச்ச நீதிமன்றத்தால் பிணை வழங்கப்பட்டது.
கபீர் கலா மஞ்ச் குழுவின் ஆர்வலர்கள் மகாராட்டிரா அரசாங்கத்தால் " மாவோயிஸ்டுகள்" மற்றும் " "நக்சலைட்டுகள்" என்று சட்டவிரோத தடுப்புச் சட்டத்தின் கீழ் கைது செய்யப்பட்டனர். 2011 மேஇல், மாவோயிஸ்ட் அல்லது நக்சலைட் சித்தாந்தத்தை ஊக்குவித்ததாக குற்றம் சாட்டப்பட்ட இசைக்கலைஞர்கள் மற்றும் கவிஞர்கள் மீது பயங்கரவாத எதிர்ப்புப் படை நடத்திய தாக்குதல் சீத்தல் சாத்தே மற்றும் கபீர் கலா மஞ்சின் மற்ற உறுப்பினர்கள் தலைமறைவாக வழிவகுத்தது.
கபீர் கலா மஞ்ச் என்பது 1992 ல் குசராத் கலவரத்தைத் தொடர்ந்து இந்தியாவின் மகாராட்டிராவின் புனேவில் உருவாக்கப்பட்ட ஒரு கலாச்சார அமைப்பாகும். இது இசை, கவிதை மற்றும் நாடகம் மூலம், சாதி எதிர்ப்பு, ஜனநாயக சார்பு செய்தியை பரப்புவதை நோக்கமாகக் கொண்டுள்ளது. சேரிகள் மற்றும் தெருக்களில் எதிர்ப்பு கவிதை மற்றும் நாடகங்களை நிகழ்த்தும் மாணவர்கள் மற்றும் இளம் தொழில் வல்லுநர்கள் இதில் இடம் பெற்றுள்ளனர்.
1992 குசஜராத் கலவரத்திற்குப் பிறகு,மாணவர்கள் ஒரு குழு ஒன்று கூடி கபீர் கலா மன்ச் என்ற கலாச்சாரக் குழுவை உருவாக்கியது. இது அவர்களின் இசை மற்றும் கவிதை மூலம் சமூக சமத்துவமின்மை, அடித்தட்டு மக்களின் சுரண்டல், உழவர் தற்கொலை, பெண் சிசுக்கொலை, தலித் கொலைகள் மற்றும் ஊழலின் பரந்த வலையை கருப்பொருளாக எடுத்துக் கொண்டது.
கபீர் கலா மஞ்சின் சில நிகழ்ச்சிகளை ஆனந்த் பட்வர்தன் தனது ஜெய் பீம் காம்ரேட் என்ற ஆவணப்படத்தின் மூலம் இடம்பெற செய்துள்ளார்.
அன்டிமெசுக்கு என்ற இந்த நகரம், ஈரானின் கூசத்தான் மாகாணத்தின் அன்டிமெசுக்குக் கவுன்டியின் தலைநகரம் ஆகும். அன்டிமெசுக்கு நகரமானது, சூசு நகருக்கு வடக்கே, சுமார் தொலைவில் அமைந்துள்ளது. தெகுரானுக்கும் அகுவாசுக்கும் இடையிலான தொடருந்து பாதைக்கருகில் அமைந்துள்ளது. இந்த பெயரானது, பொத்தேமியாவிலிருந்து உர் காலத்திலிருந்து, கி.மு. 21 முதல் 20 ஆம் நூற்றாண்டு வரையில், "ஆடம்ஷாக்" வடிவத்தில், "முதலை நகரம்" என்று பொருள்படும் பெயரில் அழைக்கப்பட்டது. பின்னர், "ஏராளமான வெண்ணெய்" என்ற பொருள்படும் சொல்லில் அழைக்கப்பட்டது. அதன் பிறகு, உள்ளூர் கிராமங்களான கெய்ல்-ஏபி, லூர் , இரண்டு கோட்டைகள் ஆகியன, இந்நகருடன் இணைக்கப் பட்டன.
பகலவி வம்ச காலத்தில், அன்டிமெசு நகரமானது, அதன் இருப்பிட அமைவாலும், இயற்கை வளங்களின் காரணமாகவும்,புதிய மேம்பாட்டுத் திட்டங்களைப் பெற்று வளர்ந்தது. ஒரு இராணுவ தொடருந்துக் கிடங்கும் , ஒரு அலுமினிய தொழிற்சாலையும், வேறு பல தொழிற்சாலைகளும் தொடங்ப்பட்டன. 1929 ஆம் ஆண்டில், இரண்டாம் உலகப் போரின் போது, நெடும் எண்ணெய் குழாய்கள், உலகின் மிகப்பெரிய சுத்திகரிப்பு இடமான அபாடான், ஈரான் நகரலிருந்து, இந்நகருக்குப் போடப்பட்டது. பிறகு, இந்நகரிலிருந்து எரிபொருட்கள் சரக்குந்துகளில் ஏற்றப்பட்டு, சோவியத் யூனியனுக்கு கொண்டு செல்லப்பட்டது. 1955 ஆம் ஆண்டில் இந்த குழாய் நுட்பமானது, தெகுரான் நகர் வரை நீட்டிக்கப்பட்டது. இந்த நகரத்தில் உள்ள பெரும்பாலான மக்கள் குசி வம்சாவளியைச் சேர்ந்தவர்களாக இருக்கின்றனர்.
உலகின் மிகப் பழமையான நாகரிகங்களில் சில வட கூசித்தான் மாகாணம் இருந்து வந்துள்ளது. சோகாமிஷ் மலைகள் வெவ்வேறு காலகட்டங்களில் இருந்து 8,000 ஆண்டுகளுக்கும் மேலான, வரலாற்றுச் சுவடுகளைக் கொண்டுள்ளன. மேலும் தொல்பொருள் ஆராய்ச்சியாளர்கள், இந்த விடியல் நகரத்திற்கு அழைப்பு விடுத்துள்ளனர். சூசாவின் ஜான்பில் கோயில் 3,000 ஆண்டுகளுக்கு முன்பு இந்த பகுதியில் வாழ்ந்த மக்களின் அறிவை எடுத்துக் காட்டுகிறது. சுசட்டர் நீர்வீழ்ச்சிகள் ஈரானிய பொறியியல் மற்றும் தொழில்நுட்பத்தின் சின்னமாகும். டெசுபுல்லின் பழைய பாலம் பாரசீக அதிகாரத்தின் சின்னமாகக் கருதப்படுகிறது.
அன்டிமெசுக்கு நகரானது, கோப்பன் காலநிலை வகைப்பாட்டின் படி, வெப்பமான அரை வறண்ட காலநிலையைக் கொண்டுள்ளது. மிகவும் வெப்பமான கோடைக்காலமும், லேசான குளிர்காலமும் கொண்ட வானிலையைப் பெற்றுள்ளது. தெற்கு ஈரானின் பெரும்பாலான பகுதிகளை விட, இந்நகரில் மழைப்பொழிவு அதிகமாக உள்ளது. ஆனால் இது நவம்பர் முதல் ஏப்ரல் வரையிலான காலப்பகுதியில் மட்டுமே நிகழ்கிறது. இருப்பினும் சில நேரங்களில் இது மழைப் பொழிகிறது.
எல்தீன மேதகேதரா தில்ஷன் யாசிகா முனவீரா பொதுவாக தில்ஷான் முனவீரா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். 2012 ஆம் ஆண்டில் நடைபெற்ற ஐசிசி உலக இருபது20 உலகத் துடுப்பாட்டக் கோப்பைத் தொடரில் இவர் இலங்கை அணி சார்பாக விளையாடினார். வலதுகை துடுப்பாட்டாளரான இவர் அதிரடியாக ஓட்டங்களை எடுப்பதன் மூலம் பரவலாக அறியப்படுகிறார். மேலும் இவர் வலதுகை சுழற் பந்துவீச்ச்சாளராகவும் செயல்படுகிறார்.
இவர் துடுப்பாட்டக் குடும்பத்தில் பிறந்தவர் ஆவார்.இவரின் பெற்றோரும் இலங்கை முதல் தரத் துடுப்பாட்டப் போட்டிகளில் விளையாடியுள்ளனர். இவரின் தந்தை சுதாத் முனவீரா மற்றும் தாய் மஞ்சுளா முனவீரா ஆகிய இருவருமே முதல் தரத் துடுப்பாட்டப் போட்டிகளில் விளையாடியுள்ளனர். இவரின் தாய் பெண்கள் அணிக்காக விளையாடியுள்ளார். தில்ஷான் முனவீரா 2016 ஆம் ஆண்டில் சஞ்சீவனி பலிஹக்காரா எனும் ஒப்பனை வடிவமைப்பாளரை திருமணம் செய்தார்.
முனவீரா ப்ளூம்ஃபீல்ட் துடுப்பாட்டம் மற்றும் தடகள சங்கத்திற்காக முதல் தர துடுப்பாட்டப் போட்டிகளில் விளையாடியுள்ளார். இலங்கைக்காக நான்கு இருபது -20 சர்வதேச போட்டிகளிலும் விளையாடியுள்ளார்.
2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் விளையாடினார். அந்த ஆண்டில் நடைபெற்ற போட்டிகளில் இவர் கொழும்பு துடுப்பாட்ட அணி சார்பாக விளையாடினார்.
அவர் கொழும்பின் நாலந்தா கல்லூரியில் கல்வி பயின்றார் மற்றும் 2006 ஆம் ஆண்டு முதல் 2008 ஆம் ஆண்டு வரை கல்லூரியில் இருந்த லெவன் அணிக்காக துடுப்பாட்டம் விளையாடினார்.
இந்தோனேசிய அருங்காட்சியகம் இந்தோனேஷியாவில் ஜகார்த்தாவில் தாமான் மினி இந்தோனேஷியா இந்தாக் எனப்படுகின்ற அழகான இந்தோனேசிய சிறிய பூங்கா என்றவிடத்தில் அமைந்துள்ள ஒரு மானுடவியல் மற்றும் இனவியல் அருங்காட்சியகம் ஆகும். இந்தோனேசிய தீவுக்கூட்டத்தில் வசிக்கும் பல்வேறு இனக்குழுக்களின் கலை மற்றும் கலாச்சாரங்களின் எச்சங்கள் இந்த அருங்காட்சியகம் அதிகமாகக் காணப்படுகின்றன. மற்றும் நவீன இந்தோனேசியாவை உருவாக்கக் காரணமான இந்தோனேசிய தீபகற்பத்தில் காணப்படுகின்றவையும் இங்கு காட்சிக்கு வைக்கப்பட்டு உள்ளன. இந்த அருங்காட்சியகம் பாலினீய கட்டிடக்கலையில் மிகவும் அலங்கரிக்கப்பட்ட நிலையில் இந்த கட்டிடம் அமைந்துள்ளது. இந்த அருங்காட்சியகத்தில் நாட்டின் பல்வேறு பகுதிகளிலிருந்து வந்த 1,000 க்கும் மேற்பட்ட பாரம்பரிய மற்றும் சமகால இந்தோனேசிய கலைகள், கைவினைப்பொருட்கள் மற்றும் பாரம்பரிய உடைகள் காட்சியில் உள்ளன.
இந்த அருங்காட்சியகம் முழு தமன் மினி இந்தோனேசியா இந்தா எனப்படுகின்ற அழகான இந்தோனேசிய சிறிய பூங்கா வளாகத்தின் ஒருங்கிணைந்த பகுதியாக வடிவமைக்கப்பட்டுள்ளது. இது இந்தோனேசிய கலாச்சாரத்தின் கற்பதற்கான ஒரு மையமாக "ஒரே இடத்தில் இந்தோனேசியாவைப் பற்றி அறிந்துகொள்ளும் இடம்" என்ற வகையில் செயல்பட்டு வருகிறது. டி.எம்.ஐ.ஐ வளாகம் 1975 ஆம் ஆண்டில் கட்டப்பட்டு, துவக்கி வைக்கப்பட்டது. இது டியென் சுஹார்டோவின் ஆதரவில் திறந்துவைக்கப்பட்டது . இந்த அருங்காட்சியகத்தின் கட்டுமானம் 1976 ஆம் ஆண்டில் தொடங்கி 1980 ஏப்ரல் 20 ஆம் நாளான, டிஎம்ஐஐயின் 5 வது ஆண்டு விழாவின் போது திறந்து வைக்கப்பட்டது.
இந்த அருங்காட்சியகத்தில் பாலினிய சிலைகள் மற்றும் ஆபரணங்கள் காணப்படுகின்றன. இது பாலினியகட்டடக்கலை பாணியில் கட்டப்பட்ட கட்டடமாகும். சில பெரிய அளவிலான பாதுராக்ஸா மற்றும் கேண்டி பெந்தர் பாணியில் அமைந்த பாலினிய வாயில்கள், அத்துடன் பல மூலையில் கோபுரங்கள் போன்றவை அருங்காட்சியக வளாகத்தை அலங்கரிக்கின்றன. அருங்காட்சியக பூங்காவில் இந்துக் காவியமான இராமாயணம் கருப்பொருளாக அமைந்துள்ளது. முதன்மை கட்டிடத்திற்கு செல்வதற்கான பாலம் லங்காவுக்கு பாலத்தைக் கட்டிய வானரப் படைகள் மற்றும் நாக பாம்புகளின் வடிவத்தில் அமைந்துள்ளது.
இந்த அருங்காட்சியகமானது பாலினிய கட்டிடக்கலைப் பாணியில் பாலினிய கட்டிடக் கலைஞர் ஐடா பாகஸ் துகூரால் கட்டப்பட்டது. முதன்மை கட்டிடம் பாலினிய தத்துவமான திரி ஹிதா கரணா அடிப்படையில் மூன்று தளங்களைக் கொண்டு அமைந்துள்ளது. இது மனிதனின் முழுமையான மகிழ்ச்சியின் மூன்று அம்சங்களை வலியுறுத்துகிறது; கடவுளோடும், சக மனிதர்களோடும், இயற்கையோடும் நல்லிணக்கமாக இருப்பதே அந்த தத்துவங்களாகும்.
இரண்டாவது தளத்தில் காட்சிப்படுத்தப்பட்டுள்ள கலைப்பொருள்களின் கருப்பொருள் மனுசியா டான் லிங்க்குங்கன் என்பதாகும். அதாவது இயற்கையுடனும் சுற்றுச்சூழலுடனும் இந்தோனேசிய மக்களின் தொடர்புகளை வெளிப்படுத்துவதே இத் தளத்தில் காட்சிப்படுத்தப்பட்டுள்ள பொருள்களின் நோக்கமாகும்.
முதல் தளத்தில் காட்சிப்படுத்தப்பட்டுள்ள கலைப்பொருள்களின் கருப்பொருள் பின்னேகா துங்கல் இக்கா என்பதாகும். இது இந்தோனேசியாவின் 27 மாகாணங்களின் பாரம்பரிய முறையான உடை மற்றும் திருமண ஆடைகளைக் கொண்டுள்ளது.